钦定古今图书集成/明伦汇编/氏族典/第340卷 > 刘伯林
## 钦定古今图书集成/明伦汇编/氏族典/第340卷 > 刘伯林

按《元史刘伯林传》：“伯林，济南人。金末为威宁防城千
户，壬申，降太祖。太祖北还，留伯林屯天成。乙亥，同木
华黎攻破燕京，戊寅，同攻下太原、平阳及火山、闻喜
诸州县。时论欲徙闻喜民实天成，伯林力争而止之。
在威宁十馀年，务农积谷，与民休息，邻境凋瘵，而威
宁独为乐土。辛巳，以疾卒，谥忠顺。”